Ostsin umbes aasta eest Polari kella. Kasutatud. Edev mudel, aga.  - aastaga olen vahetanud 2x vöö patareid ja 3x kella enda  oma.  - olen vahetanud rihma, mille kohta öeldi "sisemiselt korrodeerunud"  - kaks korda on kell täiesti "kinni jooksnud". Õnneks oskan ma nüüd teda ise restartida (kõik 5 nuppu korraga alla).    Arvates, et nüüd lõpuks on kõik täiega korras ja kogu süsteem (kell, rihm, andur) töötab, panin kella suusatades peale. Ja siis nägin keset rada:  205.  Reaalne pulss oli sel hetkel umbes 150.  Olin üksi keset metsa, kellegi teise kell / signaal mind segada ei võinud. Kell oli  lihtsalt lolliks läinud.  Natukese aja pärast oli ta jälle normis tagasi.    Aga:  - kui kell valetas korra, võis ta valetada ka enne või pärast. Ega ma teda kogu aeg jälginud, jäi kindaserva alla ja signaalid on mul maha keeratud.  - seega on valed - ja ma ei tea, kui valed - ka kõik tagantjärele-aruanded: keskmine, kalorid, ...    Ühesõnaga, jama.    Samas - ostmisel oli mul konkreetne eesmärk: näha, mida mu pulss üldse liikumisel teeb. Ja seda ma muidugi näen.    Järgmisel päeval näitas kellake trennis max pulsiks 211, mis on kindlasti vale (sest õige oli 190). Pähh.